وزارت دفاع
آکسیجن کے موجودہ بحران کے اثر کو کم کرنے کی غرض سے بھارتی بحریہ کے ذریعہ تیار کردہ آکسیجن کو دوبارہ کارآمد بنانے سے متعلق نظام
نئی دہلی 19مئی 2021: کووڈ-19 عالمی وبا کی دوسری لہر کے دوران بھارتی بحریہ کے جنوبی بحری کمان کے غوطہ خوری سے متعلق ڈرائیونگ اسکول نے آکسیجن  کی موجودہ قلت میں کرنے کی غرض سے آکسیجن کو دوبارہ کارآمد بنانے سے متعلق ایک نظام  تیار کیا ہے۔ ڈائیونگ اسکول کو اس شعبہ میں مہارت حاصل ہے کیوں کہ بنیادی تصور کا اسکول کے ذریعہ استعمال کئے جارہے غوطہ خوری کے کچھ سیٹ میں استعمال کیا جاتا ہے۔ اس سے پہلے 6؍ مارچ 2021 کو کپوڑیہ کے مقام پر کمانڈروں کی مشترکہ کانفرنس کے دوران عزت مآب وزیراعظم جناب نریندر مودی کے سامنے ایک لیب ماڈل پر اسی قسم کا ایک خیال پیش کیا گیا تھا۔
او آر ایس، موجودہ طبی 02 سلینڈروں کی آکسیجن کی گنجائش میں دو سے چار گنا اضافہ کرنے کے مقصد سے تیار کیا گیا ہے۔ اس کے لئے اس حقیقت کو مد نظر رکھا گیا ہے کہ ایک مریض کے ذریعہ سانس سے اندر لی گئی آکسیجن کا ایک بہت کم فیصد حصہ ہی پھیپھڑوں کے ذریعہ جذب کیا جاتا ہے اور بقیہ حصہ پھیپھڑوں سے نکل کر جسم کے ذریعہ پیدا کی گئی کاربن ڈائی آکسائیڈ کے  ہمراہ ماحول میں گھل جاتا ہے۔ باہر نکلی اس آکسیجن کو دوبارہ کارآمد بنایا جاسکتا ہے بشرطیکہ پھیپھڑوں سےباہر نکلی کاربن ڈائی آکسائیڈ کو ہٹا دیا جائے۔ اس مقصد کو حاصل کرنے کی غرض سے او آر ایس کے ذریعہ مریض کے موجودہ آکسیجن کے ماسک میں دوسرا پائپ جوڑا جاتا ہے جو ایک کم دباؤ والی موٹر کے استعمال سے مریض کے ذریعہ چھوڑی گئی ہوا کو جذب کرلیتا ہے۔ ماسک کے دونوں پائپ اور سانس کے ذریعہ باہر چھوڑی گئی ہواکا پائپ، بغیر واپسی والے والوز کے ساتھ نصب کئے جاتےہیں تاکہ ایک مثبت دباؤ برقرار رہے اور آکسیجن کی قلت کے خلاف مریض کی حفاظ کو یقینی بنانے کے مقصد سے گیسوں کے ہر وقت بہاؤ کو برقرار رکھا جاسکے۔ سانس کے ذریعہ باہر چھوڑی گئی گیسیں، خاص طور پر سی 02 کاربن ڈائی آکسائیڈ اور 02 کی پھر کسی بھی وائرس کی موجودگی کو جذب کرنے کے لئے ایک بیکٹیریل وائرل فلٹر اور گرمی اور نمی کے تبادلے سے متعلق فلٹر  میں پرورش کی جاتی ہے۔ وائرس فلٹر کئے جانے کے بعد گیسوں کو ایک زیادہ کارگرہوا کے ذرات کو صاف کرنے والے فلٹر ایچ ای پی اے کے ساتھ ایک اعلی درجہ کے سی 02 آلہ سے گزار ا جاتا ہے، جو سی 02 اور دیگر ذرات کو جذب کرلیتے ہیں اور آکسیجن کو افزودہ کرتے ہیں یعنی 02 کو تقویت بہم پہنچاتے ہیں تاکہ وہ بغیر متاثر ہوئے گزر سکیں۔ پانی کے ذریعہ صاف کیا گیا افزودہ 02 کو ایک بار پھر مریض کے چہرے کے ماسک کے سانس لینے کے پائپ میں داخل کردیا جاتا ہے جس کی وجہ سے مریض کے لئے 02 کے بہاؤ کی شرح میں اضافہ ہوجاتا ہے اور سلینڈر سے 02 کے استعمال میں کمی ہو جاتی ہے۔
او آر ایس میں ہوا کے بہاؤ کو سی 02 اسکربر سے پہلے نصب طبی درجہ کے پائپ کے ذریعہ برقرار رکھا جاتا ہے ، جو مریض کے ذریعہ سانس لینے کے عمل کو آرام دہ بنانےمیں سہولت پیدا کرتاہے اور مثبت بہاؤ کو یقینی بناتا ہے۔
22/اپریل 2021 کو او آر ایس کا پہلا مکمل کام کرنے والا اصل نمونہ یا نقش اول تیار کیا گیا تھا اور جنوبی بحری کمان کے مقام پر آئی ایس او کی تصدیق شدہ فرم سے آئے تیسرے فریق کے مشاہدین کے ساتھ سلسلہ وار آزمائشیں اور تجربات کئے گئے اور اس کے ڈیزائن اور بناوٹ میں بہتری کی گئی تھی، جس کے بعد نیتی آیوگ کی ہدایات کے مطابق سری چترا ترونل انسٹی ٹیوٹ فارمیڈیکل سائنسیز اینڈ ٹکنالوجی  تھرووننتھا پورم میں ماہرین کی ایک ٹیم کے ذریعہ اس نظام کا تفصیلی تجزیہ کیاگیا اور ہر پہلو سے جائزہ لیا گیا ۔ ایس سی ٹی آئی ایم ایس ٹی کے مقام ماہرین کی ٹیم نے آکسیجن کو دوبارہ کارآمد بنانے کے نظام کے تصور اور ڈیزائن کو قابل عمل پایا اوراس میں کچھ اضافی جزوی اصلاح کی بھی تجویز پیش کی۔
ایس سی ٹی آئی ایم ٹی کے ڈائریکٹر نے 18 مئی 2021 کو اورآر ایس کو ایک ابتدائی تشخیص سے متعلق سرٹیفکیٹ پیش کیا۔ اب اس نظام کو موجودہ رہنما ہدایات کے مطابق شفاخانہ آمائشوں سے گزارا جارہا ہے جن کے جلد ہی مکمل ہونے کاامکان ہے، جس کے بعد اس ڈیزائن کوملک میں بڑے پیمانے پر تیار کرنے کی غرض سے مفت میں دستیاب کرادیاجائے گا۔
اوآر ایس کے نقش اول کی مجموعی لاگت کو دس ہزار روپے تک محدود کردیا گیا ہے جبکہ اس میں آکسیجن کو دوبارہ کارآمد بنانے کی وجہ سے تین ہزار روپے یومیہ کی بچت کی گنجائش ہے۔ اس کے ساتھ ہی ملک میں 02 کی موجودہ صلاحیت میں خاطر خواہ اضافہ کرکے او آر ایس کو 02 سلینڈروں کی موجودہ گنجائش میں اضافہ کرنے کے لئے بھی استعمال کیا جاسکتا ہے ان سلینڈروں کو کافی بلندیوں پر کوہ پیما اور فوجی ایچ اے ڈی آر کارروائیوں کے لئے استعمال کرتے ہیں ان کے علاوہ بحری جہازوں پر سوار فوجی اہلکار اورآبدوزوں میں بھی ان کا استعمال کیا جاتا ہے۔
ڈرائیونگ اسکول کے لیفٹننٹ کمانڈر ماینک شرما نے او آر ایس کا ڈیزائن تیار کیا ہے اس نظام کے ڈیزائن کو پیٹنٹ کرالیا گیا ہے اور اس سلسلے میں بھارتی بحریہ نے 13/ مئی کو ایک درخواست فائل کردی ہے۔